**ITALIJANŠČINA kot drugi jezik**

**v 8. RAZREDU**

1. **POTEK OCENJEVANJA**

Ocenjevanje poteka na pisni in ustni način. Pisni del traja 45 minut, ustni pa največ 30 minut.

**2. UČNE VSEBINE in CILJI po tematskih sklopih**

|  |  |
| --- | --- |
| 1. **ZMENEK**   Cilji:   * opisati prosti čas * povabiti osebo na zmenek (dogovoriti se kaj, kdaj in kje) * opisati dogajanje (progresivni sedanjik) * podajati navodila v mestu | 1. **ŠPORT IN GIBANJE**   Cilji:   * Poimenovati in opisati športe * Opisati svoj najljubši šport * Poimenovati dele telesa |
| 1. **FILM**   Cilji:   * Poimenovati in opisati filmske žanre * Opisati svoj najljubši film ali serijo * Opisati osebe | 1. **HRANA**   Cilji:   * Poimenovati živila * Izvesti dialog v živilski trgovini * Primerjati osebe ali stvari |
| 1. **PRAZNIKI**   Cilji:   * Poimenovati in opisati praznike | 1. **GLASBA**   Cilji:   * Poimenovati glasbene zvrsti * Opisati kdaj posluša glasbo * Opisati svoje otroštvo (*passato prossimo in imperfetto)* |
| 1. **NARAVA**   Cilji:   * Opisati vreme (*v pretekliku, sedanjiku in prihodnjiku)* * Opisati Italijo (mesta, znamenitosti) |  |

1. **KRITERIJI OCENJEVANJA**

|  |  |
| --- | --- |
| **Odločno (5)** | **za doseženih 90% točk** |
|  | Učenec samostojno in ustrezno prepozna ter uporablja obravnavane izraze ter uporablja pogosto rabljeno/znano besedišče in fraze. Učenec se aktivno, samostojno in smiselno vključuje v komunikacijo po ustaljenih vzorcih, obvlada temeljna načela vljudnega pogovarjanja in aktivno sodeluje v igri vlog ter uresničuje svoje interese tudi v manj znanih situacijah. Učenec samostojno, doživeto, tekoče in sproščeno deklamira besedilo. Tvori preprosto besedilo o obravnavani temi in obnovi preprosto zgodbo. Besedilo je povezano in vključuje vse zahtevane podatke. Pripoveduje sproščeno in uporablja primerno in bogato besedišče. Pove, kaj mu je bilo v zgodbi všeč in zakaj. Sporočilo je jasno. |
| **Prav dobro (4)** | **za doseženih 80 % točk** |
|  | Učenec ustrezno prepozna ter z občasno podporo učitelja uporablja obravnavane izraze. V večini uporablja pogosto rabljeno/znano besedišče in fraze. Z občasno podporo učitelja se vključuje v komunikacijo po ustaljenih vzorcih, pozna temeljna načela vljudnega pogovarjanja in ob spodbudi sodeluje v igri vlog ter uresničuje svoje interese. Z občasno podporo učitelja deklamira besedilo. Zna tvoriti povedi o obravnavani temi in obnoviti preprosto zgodbo. V besedilo vključi bistvene podatke. Pove, kaj mu je bilo v zgodbi všeč. Besedišče je ustrezno in sporočilo razumljivo. Povedi so povezane v kratko in preprosto besedilo. Pri tvorjenju povedi dela manjše napake. |
| **Dobro (3)** | **za doseženih 65% točk** |
|  | Učenec z veliko učiteljeve pomoči prepozna ter uporablja obravnavane izraze. V večini uporablja pogosto rabljeno/znano besedišče in fraze ob slikovni oz. besedni podpori. Z veliko podporo učitelja se vključuje v komunikacijo po ustaljenih vzorcih, večinoma prepozna temeljna načela vljudnega pogovarjanja, z nekaj napakami uresničuje svoje interese. Z veliko pomoči učitelja deklamira besedilo. Tvori besedne zveze in kratke stavke o obravnavani temi ali vsebini zgodbe. Uporablja besede, besedne zveze in povedi, ki se jih učimo pri pouku. Zna posredovati bistvene podatke, če ga učitelj usmerja z vprašanji. Besedišče je skromno, a večinoma primerno, sporočilo je razumljivo.Ko govori dela precej napak in ponavlja posamezne besede. |
| **Zadostno (2)** | **za doseženih 50 % točk** |
|  | Učenec z veliko učiteljeve pomoči prepozna in uporablja le nekatere obravnavane izraze ter najosnovnejše rabljeno/znano besedišče in fraze ob izdatni slikovni oz. besedni podpori. Le ob neprestani pomoči učitelja se vključuje v najosnovnejšo komunikacijo po ustaljenih vzorcih, prepozna temeljna načela vljudnega pogovarjanja. Le prepozna besedilo ter ga ob izdatni pomoči učitelja tudi deklamira. Zna povedati nekaj besed in besednih zvez o obravnavani temi ali vsebini zgodbe. Uporablja le besede, ki jih pri pouku velikokrat sliši. Besedišče je skromno, a še primerno. Sporočilo je še razumljivo. |
| **Nezadostno (1)\*** | **49 % točk ali manj** |
|  | Učenec le prepozna nekatere obravnavane izraze ter jih še ne zmore poimenovati. Ne zmore uporabljati najosnovnejšega rabljenega/znanega besedišča in fraze, se vključevati v najosnovnejšo komunikacijo po ustaljenih vzorcih ter ne pozna temeljnih načel vljudnega pogovarjanja. Besedila, tudi ob izdatni pomoči učitelja, ne deklamira do konca. Učenec ne pozna najosnovnejših učnih vsebin. Če učenec ne dosega opisanih meril, je ocenjen z nezadostno oceno. |

***\*Če učenka/učenec na postavljena vprašanja ne odgovori, je ocenjen z negativno oceno. Učitelj postavi najmanj tri vprašanja, tudi če učenka/učenec ni pripravljen odgovarjati.***

1. **MINIMALNI STANDARDI ZNANJA**

Za pridobitev pozitivne ocene je potrebno doseganje minimalnih standardov znanja.

|  |  |
| --- | --- |
| **SPORAZUMEVALNA ZMOŽNOST** | **OPIS MINIMALNEGA STANDARDA OB KONCU 8. RAZREDA** |
| **Sprejemanje poslušanih in govorjenih besedil** | Učenci zmorejo razbrati splošno sporočilo preprostega besedila s konkretno temo iz svojega vsakdana (npr. prosti čas, moja družina). Razumejo tudi zahtevnejša navodila pri pouku, npr. navodila pri igri. |
| **Bralno razumevanje** | Učenci zmorejo s ponazorili razbrati splošno sporočilo besedila z znano temo, ki opisuje dejstva v logičnem zaporedju (npr. opis dogodka v šoli). Razumejo tudi splošno sporočilo preprostega umetnostnega besedila, z navodili razberejo temo, osebe, ki nastopajo v besedilu, kraj in čas dogajanja. |
| **Govorno sporočanje** | Učenci tvorijo preprosto besedilo, s katerim opišejo sebe in druge, predmete, pojave in dejanja, ki se navezujejo na njihov vsakdan. Po opornih točkah ali navodilih zmorejo opisati dogodek (npr. potovanje). |
| **Govorno sporazumevanje** | Učenci sodelujejo v kratkih in jasno strukturiranih sporazumevalnih vlogah v predvidljivih okoliščinah. Posredujejo zelo preprosta navodila (npr. pri igri), prosijo za dodatno razlago, preprosto izražajo svoje vtise (npr. ob predvajanju kratkega filma, popevke). |
| **Pisno sporočanje** | Učenci oblikujejo preprosto besedilo na podlagi predloge, zgleda, (pozdrav s počitnic, e-sporočilo). Z navodili ali vprašanji opišejo dogodek, izkušnjo. Preoblikujejo del besedila (npr. konec zgodbe). |